Jyllandsposten, 1840-05-19
Det er en bekjendt Sag, at Borgerne have under visse Betingelser indvilget i Markens Udskiftning, samt at denne for Byen vigtige Sag endnu kun ventede paa Cancelliets Approbation paa den under 10de December 1838 ved et Raadstuemøde imellem alle Vedkommende indgaaede Forening, for da at realiseres. Efter lang Tids Forløb kom der endelig Besked fra Cancelliet og in Specie under 11te Febr. d. A. communiceret Magistraten ved Stiftamtets Skrivelse af 14de f. M., men ingenlunde en Approbation, derimod kun en Resolution, som ikke ubetinget indgaaer paa hiin Forening, hvorom dog Parterne hidtil have været uvidende; thi vel har Magistraten i Stiftstidenden bekjendtgjort, at en saadan Resolution var arriveret, men derhos ingenlunde nøiere angivet dens Jndhold. Jntet Under da, at saavel Grundeiere, Jordeiere som Borgerne i Almindelighed med spændt Forventning saae den Dag imøde, da de vilde blive bekjendt med en saa vigtig Resolution, der meget let kunde give Anledning til Borgernes forandrede Anskuelser og Sagens yderligere Drøftning. Februar, Marts, April og 9 Dage ind i Mai henglede, uden at nogen Vedkommende erfarede, hvad hiin Resolution indeholdt, uagtet man dog jevnlig hørte Tale om, at Magistraten og Communal=Bestyrelsen gjorde Reiser, og var i travl Virksomhed med Hensyn til at træffe alle mulige Forberedelser til Markens Udskiftning, hvorom Mange syntes sært. Endelig kommer Søndagen den 10de Mai, til hvilken Dags Eftermiddag Kl. 4 endeel Borgere vare tilsagte at møde paa Raadhuset, medtagende Adkomsterne til deres Gaardsavl eller Jordlodder. Som Jordeier var ogsaa jeg mødt og erfarede da: at Politiassistent Nielsen aabnede Mødet ved at oplæse Alt, hvad der siden hiint Raadstuemøde var passeret i Anledning af Markens Udskiftning. Under dette Foredrag kan jeg ikke nægte, at den Tanke opstod hos mig, skal dette Møde muligt figurere som et Raadstue møde, Ved at erfare Jndholdet af hiin Cancelli-Resolution blev det mig klart, at Sagen ikke saaledes kunde være afgjort, at der uden videre Foranstaltninger til at høre alle Vedkommendes Mening kunde skrides til Markens Udskiftning, ligesom det og maatte være klart, at det var og er Cancelliets Mening, at Grundeierne, Jord eierne og de Græsningsberettigede ved et Raadstuemøde skulle gjøres bekjendt med dets Resolution. Da Hr. Assistenten havde endt sit Foredrag, hvoriblandt ogsaa dette, at Kammerraad Oxholm var engageret for en Sum af 1500 Rbd. til at besørge Udskiftningen, tog jeg mig den Frihed at yttre min Forundring over, at Borgerne ikke vare indkaldte til et Raadstuemøde, forat blive bekjendt med hiin vigtige Cancelli-Resolution af 11te Februar, og det uagtet Magistraten dog fast i 3 Maaneder havde havt god Tid til derover at høre Borgernes Betænkning, og da jeg antog, at hiin Resolution vilde foranledige denne vigtige Sags yderligere Drøftning, før man skred til Udførelsen, hvorved Magistraten og Communal-Bestyrelsen let kunde paadrage Jordeierne eller Hartkornet, som i denne Anledning var omtalt, store og spildte Bekostninger, saa tog jeg mig endvidere den Frihed, høitidelig at protestere imod Markens Udskiftning, før Borgerne vare blevne gjorte bekjendte med hiin Cancelli-Resolution og deres Mening i denne Anledning hørt, hvilken Protest jeg bad Hr. Assistenten at føre til Protokols. Men hvor stor blev ei min Forundring, da Hr. Assistenten erklærede, at her var ingen Protokol tilstede!! Mine bange Ahnelser, at dette Møde dog alligevel skulde figurere som et almindeligt Raadstuemøde, gav mig imidlertid under nærværende og nu saa paatrængende Omstændigheder ingen Ro, og da Assistenten meget naivt havde forklaret, at Hensigten af Mødet kun var at visere Jordeiernes Adkomster til deres Gaardsavl eller Jordlodder, saa tøvede jeg intet Øieblik med at henvende mig til en Mand, om hvem jeg veed, han sikkert vil sørge for, at Borgerne paa lovbefalet Maade blive bekjendte med hiin for dem vigtige Resolution, og at de vil gives Anledning til, yderligere at yttre dem over en saa vigtig, en dem saa nær berørende Sag, hvorhos jeg tillige underdanigst har nedlagt min i hiint protokolløse Møde berørte Protest. Da det muligt kunde interessere de af mine ærede Medborgere, der ligesom jeg føle sig tilsidesatte og indigneret over Magistratens og Commune-Bestyrelsens Forhold, tillader jeg mig, her at lade følge Copi af min underdanige Skrivelse og nedlagte Protest til Stiftamtet af 10de dennes: Høivelbaarne. Hr. Stiftamtmand de Rosenørn.